დავით თარხან-მოურავი
დავით თარხან-მოურავი (დ. 8 სექტემბერი, 1963, ვლადიკავკაზი) — ქართველი პოლიტიკოსი. „საქართველოს პატრიოტთა ალიანსის“ ერთ-ერთი ლიდერი და თავმჯდომარე. აჭარის ავტონომიური რესპუბლიკის უმაღლესი საბჭოს ყოფილი წევრი. 1999 წელს დავით თარხან-მოურავი მუშაობდა იუსტიციის სამინისტროში სასამართლო აქტების აღსრულების დეპარტამენტის უფროსად. 2000 წელს იყო საქართველოს ინფორმატიზაციის სახელმწიფო დეპარტამენტის თავმჯდომარე. 2003 წელს თარხან-მოურავმა საბაჟო დეპარტამენტის თავმჯდომარის თანამდებობა დაიკავა.